Tizlatin-is yal yiwet ɣef wacu id-tettawi ugten yisental ladɣa deg wayen yeɛnan lɣerba imi netta d aɣrib ɣef tmurt, yecna daɣen ɣef tmeṭṭut imi d nettat id tigejdit n ddunit, tayri d laṣel, …. Tizlatin-agi d agzul n wayen yettidir ugdud daxel n tmetti, acennay-agi s yimeslayen-is lqayen yessebgen-d tamagit akken ad d-ḥelli tilelli, yerna-d aṭas umaynut deg tmedyazt-is anda yessemras amawal, yettawi-d tiktiwin timaynutin d yizamulen.